**ОУ „Отец Паисий“с.Нова Камена,общ.Тервел,обл.Добрич**

**e-mail –** [**ou800100@abv.bg**](mailto:ou800100@abv.bg)

-------------------------------------------------------------------------------------------------------------------------------------

**Утвърждавам:**

**Неделчо Неделчев - директор**

**И Н С Т Р У К Т А Ж**

на

учители, служители и ученици

на територията на ОУ „Отец Паисий“с.Нова Камена,общ.Теревл

**Относно:** Правилата и мерките за противодействие на тероризма, и действия при конкретни заплахи от тероризъм на територията на образователната институция

**Съгласно**: Чл.7 от Наредба № 8121з-1225 от 27.09.2017 г. за видовете обекти по чл. 23, ал. 1 от Закона за противодействие на тероризма.

**I. ЗА УЧИТЕЛИ И СЛУЖИТЕЛИ:**

**A. ДЕЙСТВИЯ СЛЕД ПОЛУЧАВАНЕ НА СИГНАЛ ЗА ЗЛОНАМЕРЕНО АНОНИМНО ТЕЛЕФОННО ОБАЖДАНЕ**

1.Заплахата от полученото анонимно телефонно обаждане се приема като реална.

2.При възможност се провежда максимално продължителен разговор с подателя на сигнала с цел придобиване на конкретна информация за евентуалното място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала.

Своевременно се уведомяват: **Директора – на тел.: 0885978281**, Служителя за връзка по сигурността – **имена и длъжност, на тел.: ............., или при липсата им на територията на училището се уведомява друго име и длъжност................. на тел: ............. или**  Щабът за защита при бедствия, аварии и катастрофи и отговорника по безопасност и здраве.

3. Директорът информира учителите за получената заплаха, но без да всява паника. Учениците и персоналът трябва да се организират да напуснат сградата без излишен хаос и безредие.

4.Учителите извършват бърз оглед на класни стаи, кабинети, физкултурен салон за наличие на съмнителни предмети или вещества и уведомяват веднага и Директора. Длъжностните лица в съответните помещения и прилежаща територия извършват/организират бърз оглед за наличие на съмнителни предмети или вещества, като уведомяват посочените по-горе отговорни лица.

5.Директорът уведомява единния европейски номер за приемане на спешни повиквания 112 и началника на регионалното управление на образованието – Добрич, за получения сигнал и информира за състоянието на помещенията и прилежащата територия на обекта с цел локализиране на евентуална последваща проверка.

6.При липса на установени съмнителни предмети или вещества след огледа и съгласувано с органите на МВР, директора на ОУ „Отец Паисий“с.Нова Камена, може да вземе решение за продължаване на учебния процес и дейността, без да се предприемат мерки за евакуация и последваща проверка.

7.При откриване на подозрителен предмет или вещество и след съгласуване с органите на МВР, директора на ОУ „Отец Паисий“с.Нова Камена ,взема решение за предприемане на действия по евакуация на деца, персонал и други пребиваващи в сградата лица.

8.Чрез предвидените за целта съоръжения се вземат мерки за локализиране на зони с открити подозрителни предмети или вещества и недопускане на контакт с тях.

9.Евакуацията се извършва, съгласно предварително разработен и утвърден план, без да се допуска паника и хаос.

10.При евакуация пребиваващите в обекта вземат багажа си, за да улеснят последващата проверка от органите на МВР и подпомагащите ги длъжностни лица от образователната институция.

11.Приоритетно се евакуират лицата, които са в близост до открития съмнителен предмет/вещество или застрашени помещения/сгради, както и най-малките деца/ученици.

12.При евакуация се вземат мерки за недопускане на влизането на лица в застрашения обект/помещение, с изключение на органите на МВР и подпомагащите ги длъжностни лица от образователната институция.

13.Евакуираните деца и персонал се настаняват в определените безопасни места.

14.Проверява се броя на евакуираните лица.

15. Органите на МВР оказват съдействие при евакуацията, като отцепват района на застрашения обект и подпомагат бързото настаняване на евакуираните в определените безопасни места за временно настаняване.

16.Извършва се последваща проверка и претърсване от органите на МВР, в съответствие със събраната максимално обективна информация за реалната обстановка в застрашения обект. За проверката и претърсването органите на МВР се подпомагат от предварително определените длъжностни лица от образователната институция за оказване на съдействие.

17.След извършване на проверка на обекта от страна на органите на МВР, непотвърждаваща достоверността на сигнала или предполагаща последващо неутрализиране на опасността, се подписва констативен протокол, след което директора на ОУ „Отец Паисий“с.Нова Камена взема решение за възстановяване на учебния процес.

18.Когато сигналът за злонамереното анонимно телефонно обаждане е получен чрез европейския номер за приемане на спешни повиквания 112, органите на МВР уведомяват директора на ОУ „Отец Паисий“с.Нова Камена, който предприема своевременното изпълнение на по-горе разписаните действия.

**Б. Как да постъпим, когато получим заплаха по телефона?**

Най-често се срещат „анонимните заплахи” по телефона. Обикновено се обаждат за заложено взривно устройство в сградата.

**Всеки от работещите в институцията може да получи подобно телефонно обаждане.**

1.В случай, че телефонът е включен към система за засичане, опитайте се да продължите разговора максимално дълго, като накарате анонимното лице да повтори инструкцията си.

2.Ако телефонът ви не е включен към системама за засичане изпълнете следните неща:

-Запазете спокойствие, не влизайте в пререкание с обаждащия се. Не го обиждайте, не го заплашвайте, не му говорете от позицията на силата.

-Докато се приема заплахата по телефона е необходимо да се запомни дали гласът е детски, мъжки или женски, има ли диалектни особености или дефекти на говора. Да се доловят странични шумове – клаксони,гласове на хора, птички,работещ телевизор, радио и др.

-Може да зададете следните въпроси: С кого говоря? Как да разбера, че не се шегувате? Защо избрахте мен?

- Запишете точното време и дата, когато е прието обаждането.

- Запишете какво точно е произнесено и от кого, какви заплахи са отправени и какви инструкции са дадени от извършителя.

- Опитайте се да запомните, дали лицето, което се обажда, говори с акцент или местен диалект и има ли затруднения в говора.

-Ако обаждащият се е казал нещо, като например кога ще избухне бомбата, какви са условията на терориста, защо го прави, какво може да го накара да не я взривява и др., според всичко това трябва да се анализира дали терористът познава мястото на поставяне на бомбата.

След прилагането на тези мерки, ако е възможно, би следвало да се информират лицата по горе посоченият ред.

**В. ПРАВИЛА НА ПОВЕДЕНИЕ ПРИ ПОХИЩЕНИЕ ОТ ВЪОРЪЖЕНИ ЛИЦА**

* изпълнявайте разпорежданията на похитителите
* не влизайте в словесен спор с похитителите
* не се заканвайте, не ги предизвиквайте и не ги обиждайте
* не ги гледайте в очите, не се взирайте в тях сякаш искате да ги запомните, а ако са с маски да ги гледате така, че да допуснат, че сте ги разпознали по гласа или по очите
* стремете се да не предизвиквате агресивно поведение на нападателите или похитителите
* не провеждайте преговори или психологически беседи, дори ако сте професионален психолог или педагог, защото за похитителите вие сте само необходимата им жертва, която трябва да бъде използвана като средство за постигане на целите
* имайте предвид, че вашите ,,психологически импровизации“ могат да обезсмислят работата на специалните служби и професионалните психолози, работещи за разрешаване на кризата
* не нападайте похитителите, дори да сте в отлична спортна и физическа кондиция, тъй като можете да предизвикате нежелани човешки жертви и да провалите замисъла и реализацията на планираната и провеждаща се антитерористична операция
* по-приемливо поведение е да създавате впечатление у похитителите, че сте склонен да сътрудничите, с което затвърждавате оценката им, че не сте потенциална или действителна заплаха за тях
* имайте предвид, че похитителите също като вас се намират в екстремална ситуация, и ако терористът-похитител ви възприема като действителна или потенциална заплаха, освен, че ще концентрирате върху себе си неговата агресия, голяма е вероятността вие да се превърнете в първата жертва, която той е решил да нарани или убие, за да покаже на държавните институции и обществото, че демонстрира решителност или непоколебимост, за да ги подтикне да изпълнят исканията, заради които е взел заложници
* **В случай, че бъдете взети за заложници от въоръжени лица**, не противоречете и спазвайте указанията им. Не се дръжте предизвикателно, това може да бъде крайно опасно за живота Ви. Последното нещо, което би искал похитителят, е да се наложи да Ви убие. Мъртвият заложник не представлява никакъв коз за водене на  преговори.
* Поискайте вода, храна, дрехи, лекарства и други необходими и жизненоважни неща.
* Опитайте се да създадете контакт с похитителите, бъдете активни, но не агресивни и предизвикателни дествия! Не засягайте достойнството на похитителите!
* Бъдете търпеливи!
* Запомнете, похитителите могат да бъдат заловени, имуществото да се възстанови, но човешкият живот е невъзвратим!

**Г. Правила за поведение при намиране на пакети с неясно съдържание**

Самоделните взривни устройства могат да са замаскирани в чанти, куфари, багажи, пакети, колетни пратки и др. и да се поставят в коридори, тоалетни, кофи за боклук, дворни пространства, стълбища и др. При откриване на такива съмнителни предмети:

* не ги премествайте
* не правете опити да ги разглобявате, наклонявате или подхвърляте, защото с някои от тези действия можете да предизвикате началната първична детонация.
* лицето забелязало багажа, пакета и др./ученик, учител, човек от персонала/, информира по реда на оповестяване директора на ОУ „Отец Паисий“с.Нова Камена, служителя за връзка по сигурността, класния ръководител, учителя за часа и др....според ситуацията.
* Директорът преценя необходимостта от евакуация, която се извършва съгласно плана за евакуация при пожар или авария.
* като приоритетно се евакуират лицата, които са в близост до открития съмнителен

предмет/вещество или застрашени помещения/сгради както и най-малките деца/ без да се допуска паника и хаос.

* При евакуация пребиваващите в училишето вземат багажа си, за да улеснят последващата проверка от органите на МВР и подпомагащите ги длъжностни лица от училището.
* При евакуация се вземат мерки за недопускане на влизането на лица в застрашения обект/помещение, с изключение на органите на МВР и подпомагащите ги длъжностни лица от училишето .
* Евакуираните ученици и персонал се настаняват по преценка на ръководителите на определено място.
* Проверява се броят на евакуианите лица.
* След извършване на проверка на обекта от страна на органите на МВР, непотвърждаваща достоверността на сигнала или предполагаща последващо неутрализиране на опасността, се подписва констативен протокол, след което директора на ПГ по ПСТТ взема решение за възстановяване или не на учебния процес.

**Д. Kак да постъпим, когато получим заплаха чрез писмо?**

Процедурата за оповестяване е същата, както при намиране на съмнителен предмет, пакет.

**Е. Правила за поведение при** **задействане на взривно устроство:**

Възможно е след взривяване на даден обект от територията на образователната институция да последва вторично огнище на криза - замърсяване с токсични вещества, голям пожар, както и заразяване или отравяне.

* **ПРИ ПОЖАР, ДА СЕ УВЕДОМИ ПОЖАРНАТА НА ТЕЛ. 112 и Директора.**

При възможност от служителите да се започне гасене с подръчните противопожарни уреди и съоръжения. Да се действа според изискванията на плана за действия при пожар.

**І. Последователност на действията при пожар**

1. Съобщаване за възникнал пожар;

1.1. Работещият, забелязал или установил запалване или пожар, незабавно съобщава на тел. 112 и на директора на ОУ „Отец Паисий“с.Нова Камена, или на отговорника по ПБ.

1.2. При известяване по т. 1.1 се съобщава следното:

а) длъжност и фамилия;

б) наименование на обекта;

в) вид на възникналата опасност и темп на нарастване, има ли застрашени хора.

2. При постъпване на сигнал за пожар към ръководителя на обекта същият известява в зависимост от обстановката:

2.1. Отговорниците по ПБ в последователността съобразно **Плана за ППО**

2.2. Пребиваващите във всички зони за необходимостта от евакуация, както следва:

а) в съседни помещения и зони на зоната, в която е възникнал пожарът;

б) в помещения и зони, намиращи се на по-горни етажи от застрашения етаж;

в) при необходимост се евакуират административният и помощният персонал от

помещения, разположени на по-ниски етажи.

2.3. Други ведомства – електроразпределителни компании, ВИК дружества и др.

3.Отговорниците по ПБ организират незабавното напускане на застрашените лица от зоната (помещението).

**II. Действия за локализиране на пожар и за свеждане на опасностите и щетите до минимум**

1. Изключване на електрическото захранване на етажа (сградата), в която е възникнал пожар.

2. Гасене на огнището на запалване (пожар) чрез пожаротехнически средства за първоначално гасене на пожари.

3. Затваряне на вратите към помещението или към зоната, обхваната от пожара, след приключване на евакуацията, за да не се допусне задимяване на съседни части на сградата.

4.Предоставяне на информация за евакуацията след пристигане на органите за ПБЗН, за извършените действия по пожарогасенето и др.

**III. Функции и отговорности на длъжностните лица при пожар**

1. Всеки работещ, забелязал пожар, е длъжен да съобщи в съответния център за спешни повиквания и да уведоми ръководителя на обекта (отговорника по ПБ), както и застрашените лица.

2. Ръководителят на обекта или длъжностното лице, назначено със заповед за осъществяване на организация и контрол за спазване на правилата и нормите за ПБ, преценява естеството на опасността и взема решение за необходимостта от евакуация.

3. Ръководителят на обекта (отговорникът по ПБ):

3.1. подпомага с информация органите за ПБЗН след тяхното пристигане;

3.2. изключва цялостно или частично електрозахранването на обекта;

3.3. изключва технологичното оборудване (ако на обекта има такова).

Решението за евакуация се взема от директора на ПГ по ПСТТ и от „отговорника по ПБ” за училището. Евакуацията на учениците от горящата сграда трябва да стане организирано и под ръководството на „учителите преподаващи по кабинетите” и „проверяващите лица” за всеки етаж, без да се допуска появяването на паника в учениците.

Понякога може да се вземе решение да не се евакуират пребиваващите в сградата, ако са задимени пътищата за евакуация, а да се изчака в помещенията до пристигането на пожарната.

Ако димът започне да прониква в тези помещения, то те трябва да се уплътнят с текстилни материали (якета, връхни дрехи и др.) по възможност намокрени с вода,а прозорците се отварят широко и се застава до тях.

Ако има слабо задимяване, то евакуацията може да се извърши с навлажнена кърпа или марля на устата и носа. Предвижването става ниско долу, непосредствено до стената, защото там концентрацията на дим е най - малка.

Веднъж започнала евакуацията не трябва да се прекратява, тъй като може да се образува струпване на голям брой ученици по пътищата за евакуация и евакуационните изходи, което от своя страна може да доведе до тяхното сериозно нараняване и достигане на летален изход. А от друга страна това действа психологически отрицателно на учениците и ги демобилизира за в бъдеще при възникване на пожар или авария да се отнесат отговорно към обявената евакуация.

Съобщението за евакуация на пребиваващите в училището е възможно по няколко начина:

1. чрез подаване на уговорен предварително специфичен звуков сигнал /училищен звънец/, афиширан и в плановете за евакуация;
2. чрез съобщаване по кабинетите.

Евакуацията на учениците е насочена към предварително определен сборен пункт за евакуиране.

Проверката за проведената евакуация на учениците се извършва по дневника на класа от „учителите”, преподаващи в съответния учебен час на обявяването на евакуацията. Те от своя страна съобщават на отговорниците /”проверяващи лица”/ за всеки етаж за липсващи ученици.

„Проверяващото лице” за съответния етаж, заедно с „отговорника по ПБ” за училището, предприемат мерки за тяхното издирване и евакуиране, ако обстановката и развитието на пожара позволяват това.

Ако издирването на липсващите ученици е невъзможно да бъде извършено от отговорника /”проверяващо лице”/ за съответния етаж, то той е длъжен незабавно да уведоми пристигащите специализирани органи за „пожарна безопасност и защита на населението” за тяхната липса и евентуално на кой етаж и в коя класна стая могат да се намират за да не губят ценно време за проверка на цялото училище.

**II. ИНСТРУКТАЖ ЗА УЧЕНИЦИ:**

* Когато учениците са на територията на институцията, по време на учебен час или в междучасие и бъдат оповестени за евентуална заплаха от анонимно телефонно обаждане за взривно устроство, наличие на такова устроство в сградата, проникване на въоръжени лица в сградата или друг сигнал за опасност, подаден чрез системата за оповестяване в училище, те са длъжни да изпълняват нарежданията на отговорните лица – директора, служителя за връзка по сигурността, заместник-директора, преподавателя в часа, класния ръководител.
* Необходимо е да се запази пълно самообладание и контрол, да не се допуска паника и хаос, да не се предприемат индивидуални действия, а да се следват указанията за конкретния вид тревога, разяснени от учителя в часа.
* За да избегнете паниката, постарайте се да следвате следните стъпки:

                   - запазете позитивна нагласа;

                   - фокусирайте вниманието си върху непосредствените задачи;

                   - поддържайте словесен контакт с околните.

* работете в екип
* При пожар в сградата на училището, независимо от причината за това, да се действа според изискванията на плана за действия при пожар, под ръководството на учителите и по схемите и пътя за евакуация на всеки ета, да се напусне сградата бързо, но без паника.
* Понякога може да се вземе решение да не се евакуират пребиваващите в сградата, ако са задимени пътищата за евакуация, а да се изчака в помещенията до пристигането на пожарната.
* Ако димът започне да прониква в тези помещения, то те трябва да се уплътнят с текстилни материали (якета, връхни дрехи и др.) по възможност намокрени с вода, а прозорците се отварят широко и се застава до тях.
* Ако има слабо задимяване, то евакуацията може да се извърши с навлажнена кърпа или марля на устата и носа. Предвижването става ниско долу, непосредствено до стената, защото там концентрацията на дим е най - малка.
* Веднъж започнала евакуацията не трябва да се прекратява.
* Избягвате струпване на голям брой хора по пътищата за евакуация и евакуационните изходи, за да не се стигне до сериозно нараняване,с летален изход.
* Всеки ученик, забелязал пожар, е длъжен да съобщи на учител, дежурен учител по коридорите, директор, зместник директор или служител от персонала.
* Отнасяйте се отговорно към обявената евакуация!!!
* Организиране на масови училищни прояви, със съсредоточаване на много ученици на едно място, става по реда установен от Правилника за дейността на училището, със Заповед на директора и с набелязани предварителни мерки за сигурност.
* Посещението и/или участието в прояви, изяви и мероприятия, организирани от други институции и провеждани в гр. Ямбол, се разрешават от директора на ОУ „Отец Паисий“с.Нова Камена по реда и начина, определени в ал. 2., чл.5 5 а от Правилника за денойстта на училището. При попадане в ситуация на терористичен акт, учениците изпълняват указанията на преките си ръководители или учители.
* За всички дейности по организирано извеждане на ученици от населеното място на училището освен документите по ал. 2 от Правилника за денойстта на училището се изисква и информирано писмено съгласие на родител. При попадане в ситуация на терористичен акт, учениците изпълняват указанията на преките си ръководители или учители.
* В случай, че бъдете взети за заложници при похищение от въоръжени лица, на територията на училището или при други условия и обстоятелства, следвате следното поведение:
* изпълнявайте разпорежданията на похитителите
* не влизайте в словесен спор с похитителите
* не се заканвайте, не ги предизвиквайте и не ги обиждайте
* не ги гледайте в очите, не се взирайте в тях сякаш искате да ги запомните, а ако са с маски да ги гледате така ,че да допуснат, че сте ги разпознали по гласа или по очите
* стремете се да не предизвиквате агресивно поведение на нападателите или похитителите
* не провеждайте преговори или психологически беседи, дори ако сте професионален психолог или педагог, защото за похитителите вие сте само необходимата им жертва, която трябва да бъде използвана като средство за постигане на целите
* имайте предвид,че вашите ,,психологически импровизации“ могат да обезсмислят работата на специалните служби и професионалните психолози, работещи за разрешаване на кризата
* не нападайте похитителите, дори да сте в отлична спортна и физическа кондиция, тъй като можете да предизвикате нежелани човешки жертви и да провалите замисъла и реализацията на планираната и провеждаща се антитерористична операция
* по-приемливо поведение е да създавате впечатление у похитителите, че сте склонен да сътрудничите, с което затвърждавате оценката им, че не сте потенциална или действителна заплаха за тях
* имайте предвид, че похитителите също като вас се намират в екстремална ситуация, и ако терористът-похитител ви възприема като действителна или потенциална заплаха, освен, че ще концентрирате върху себе си неговата агресия, голяма е вероятността вие да се превърнете в първата жертва, която той е решил да нарани или убие, за да покаже на държавните институции и обществото, че демонстрира решителност или непоколебимост, за да ги подтикне да изпълнят исканията, заради които е взел заложници
* Поискайте вода, храна, дрехи, лекарства и други необходими и жизненоважни неща.
* Опитайте се да създадете контакт с похитителите, бъдете активни, но не агресивни и предизвикателни дествия! Не засягайте достойнството на похитителите!
* Бъдете търпеливи!
* Запомнете, похитителите могат да бъдат заловени, имуществото да се възстанови, но човешкият живот е невъзвратим!